smcproject/ml-wiki-sentences huggingface dataset:
തീരെ അവശരായിരുന്നു അവർ മൂന്നുപേരും, തങ്ങളുടെ ജീവൻ രക്ഷപ്പെടുത്താനായി ജയിലിനു പുറത്തു നടക്കുന്ന ശ്രമങ്ങളെക്കുറിച്ചു ആകാംക്ഷാഭരിതരായിരുന്നു അവരെന്ന് സുഭാഷ് ഓർക്കുന്നു.
ഗാന്ധി-ഇർവിൻ സന്ധിയുടെ ഭാഗമായിട്ടെങ്കിലും, അതല്ലെങ്കിൽ ആ കരാറിൽ ഉൾപ്പെടുത്തിയിട്ടുള്ള ഒരു പ്രത്യേക നിർദ്ദേശം വഴി ഭഗത് സിംഗിനേയും മറ്റു സുഹൃത്തുക്കളേയും വധശിക്ഷയിൽ നിന്ന് രക്ഷിക്കാൻ ഗാന്ധിയും കോൺഗ്രസ്സ് നേതാക്കളും ശ്രമിക്കുമെന്ന് തങ്ങൾ വിശ്വസിച്ചിരുന്നതായി ജയിലിൽ ഭഗത് സിംഗിന്റെ സഹതടവുകാരനും, ലാഹോർ ഗൂഢാലോചന കേസിലെ പ്രതിയുമായിരുന്ന അജയഘോഷ് ഓർക്കുന്നു.
വധശിക്ഷ ഭഗത് സിംഗിന്റെ മരണസർട്ടിഫിക്കറ്റ്
1931 മാർച്ച് 24 ന് വധശിക്ഷ നടപ്പാക്കാനായിരുന്നു കോടതി ഉത്തരവുണ്ടായിരുന്നത്.
എന്നാൽ ഭഗത് സിംഗിനെപ്പോലും മുൻകൂറായി അറിയിക്കാതെ വധശിക്ഷ പതിനൊന്നു മണിക്കൂറോളം നേരത്തേയാക്കുകയായിരുന്നു.
1931 മാർച്ച് 23 വൈകീട്ട് 7:30 ന് ഭഗത് സിംഗ്, രാജ് ഗുരു, സുഖ് ദേവ്, എന്നിവരെ തൂക്കിലേറ്റി.
പുറത്തു കാത്തുനിന്ന ബന്ധുക്കളേയോ സുഹൃത്തുക്കളേയോ അറിയിക്കാതെ ജയിലിന്റെ പുറകുവശത്തെ മതിലു പൊളിച്ച് മൃതദേഹങ്ങൾ ലാഹോറിൽ നിന്നും അറുപതു കിലോമീറ്റർ അകലെയുള്ള ഗന്ധ സിംഗ് വാല ഗ്രാമത്തിൽ വെച്ച് അഗ്നിക്കിരയാക്കി.
ചാരം, സത്ലജ് നദിയിലെറിഞ്ഞു.
ഭഗത് സിംഗ് ജയിലിലായിരുന്നപ്പോൾ അദ്ദേഹത്തെ വധശിക്ഷയിൽ നിന്നും രക്ഷിക്കാമായിരുന്നിട്ടും, മഹാത്മാഗാന്ധി അത് ചെയ്തില്ല എന്നു പറയപ്പെടുന്നു.
ഭഗത് സിംഗിന്റെ വധശിക്ഷ പെട്ടെന്ന് നടപ്പിലാക്കാൻ മോഹൻ ദാസ് കരംചന്ദ് ഗാന്ധി ബ്രിട്ടീഷുകാർക്കൊപ്പം ഗൂഢാലോചന നടത്തിയെന്നു വരെ പറയപ്പെടുന്നു.
ഭഗത് സിംഗിന്റെ വധശിക്ഷ റദ്ദാക്കാൻ ബ്രിട്ടനുമേൽ സമ്മർദ്ദം ചെലുത്താനുള്ള സ്വാധീനം ഗാന്ധിജിക്കുണ്ടായിരുന്നില്ല എന്നു പറഞ്ഞ് അദ്ദേഹത്തിന്റെ അനുയായികൾ ഈ വിമർശനത്തിനെ നേരിടുന്നു.
അതുപോലെ ഇന്ത്യയുടെ സ്വാതന്ത്ര്യസമരത്തിൽ ഗാന്ധിയുടെ പങ്കിനെ ചോദ്യംചെയ്യത്തക്ക ഭീഷണിയൊന്നും ഭഗത് സിംഗ് ഉയർത്തിയിരുന്നില്ലെന്നും അവർ കൂട്ടിച്ചേർക്കുന്നു.
ഭഗത് സിംഗിന്റെ ദേശസ്നേഹത്തെ ഗാന്ധി എപ്പോഴും പ്രകീർത്തിച്ചിരുന്നു അതുപോലെ തന്നെ വധശിക്ഷയെ ഗാന്ധി തുടക്കം മുതൽക്കുതന്നെ എതിർത്തിരുന്നു.
ഞാൻ എപ്പോഴും വധശിക്ഷയെ എതിർക്കുന്നു, ദൈവമാണ് ഒരു ജീവൻ നൽകുന്നത്, അത് തിരിച്ചെടുക്കാൻ അദ്ദേഹത്തിനു മാത്രമേ അവകാശമുള്ളു എന്ന ഗാന്ധിയുടെ വാചകങ്ങൾ മുൻനിർത്തി അദ്ദേഹത്തിന്റെ അനുയായികൾ ഭഗത് സിംഗിന്റെ വധശിക്ഷ റദ്ദാക്കാൻ ഗാന്ധിജി ശ്രമിച്ചില്ല എന്ന വിവാദത്തെ എതിർക്കുന്നു.
ഗാന്ധി-ഇർവിൻ കരാർ പ്രകാരം ഏതാണ്ട് 90,000 രാഷ്ട്രീയ തടവുകാരുടെ മോചനം സാധ്യമായി.
ഭഗത് സിംഗ്, രാജ് ഗുരു , സുഖ്ദേവ് എന്നിവരുടെ വധശിക്ഷ ഇളവുചെയ്യണം എന്നാവശ്യപ്പെട്ട് ഒരു കത്ത് വധശിക്ഷ നടപ്പാക്കാൻ തീരുമാനിച്ചിരുന്ന ദിവസം രാവിലെ വൈസ്രോയിക്കു ഗാന്ധി‍‍ നൽകിയിരുന്നു.
ഈ കത്ത് കൈമാറുമ്പോഴും താൻ തീരെ വൈകിപോയി എന്നു ഗാന്ധി അറിഞ്ഞിരുന്നില്ലെന്ന് തെളിവുകളെ ഉദ്ധരിച്ച് അദ്ദേഹത്തിന്റെ അനുയായികൾ ചൂണ്ടിക്കാണിക്കുന്നു
ജയിലിൽ ഭഗത് സിംഗിന്റെ സഹ തടവുകാരനായിരുന്ന ബാബ രൺധീർ എന്നയാൾ ദൈവത്തെക്കുറിച്ചും മതത്തെക്കുറിച്ചും ഭഗതിനോട് സംസാരിക്കാറുണ്ടായിരുന്നു.
എന്നാൽ ഇത്തരം വിഷയങ്ങളിലൊന്നും തനിക്കു വിശ്വാസമില്ലെന്നു പറഞ്ഞ് അദ്ദേഹത്തെ മടക്കി അയക്കുകയായിരുന്നു സിംഗ് ചെയ്തിരുന്നത്.
കൂടാതെ നിങ്ങൾ വിശ്വസിക്കുന്ന ദൈവമുണ്ടെന്നു കരുതിയാൽ തന്നെ അദ്ദേഹം എന്തിനാണ് ഇത്തരം കഷ്ടപ്പാടുകൾ മനുഷ്യനു നൽകുന്നതെന്ന് രൺധീറിനോട് ചോദിക്കുകയും ഉണ്ടായി.
ഈ ചോദ്യം രൺധീറിനെ ചൊടിപ്പിക്കുകയും അദ്ദേഹം ഭഗതിനോട് വളരെ പരുഷമായി സംസാരിക്കുകയും ചെയ്തിരുന്നു.
ഈ രൺധീറിനോടുള്ള മറുപടിയായാണ് ഞാൻ എന്തുകൊണ്ട് നിരീശ്വരവാദിയായി എന്ന ലഘുലേഖ ഭഗത് എഴുതുന്നത്.
എന്നാൽ പിന്നീട് തനിക്ക് സിഖ് മതാനുയായി മാറാൻ മതപരമായ ചടങ്ങുകൾ ചെയ്യാൻ താൽപര്യമുണ്ടെന്ന് പറഞ്ഞതായി രൺധീർ പറയുകയുണ്ടായി.
ബ്രിട്ടീഷ് ജയിലധികൃതർ എന്നാൽ ഈ ആവശ്യം തള്ളിക്കളയുകയായിരുന്നത്രെ.
ഈ തെളിവുകൾ ചരിത്രകാരന്മാർ പക്ഷേ നിരാകരിക്കുകയാണ്, കാരണം ഈ സംഭവത്തെക്കുറിച്ച് അറിവുള്ള ഏകവ്യക്തി രൺധീർ മാത്രമാണ്, മാത്രവുമല്ല തന്റെ ജീവിത കാലം മുഴുവൻ നിരീശ്വരവാദിയായി ജീവിച്ച ഒരാൾ മരണസമയത്ത് ഇങ്ങനെ ഒരാവശ്യം മുന്നോട്ടു വെക്കാനുള്ള സാധ്യതയും അവർ തള്ളിക്കളയുന്നു.
മാർക്സിസം
ഷഹീദ് ഭഗത് സിങ്ങ് മാർക്സിസ്റ്റ് ചിന്തയിൽ അതീവ ആകൃഷ്ടനായിരുന്നു.
ഭാരതത്തിന്റെ ഭാവി മാർക്സിസ്റ്റ് തത്ത്വങ്ങളനുസരിച്ച് പുനർനിർമ്മാണം ചെയ്യുക എന്നത് ഷഹീദ് ഭഗത് സിങ്ങിന്റെ ആദർശങ്ങളിൽ ഒന്നായിരുന്നു.
1926 മുതൽ അദ്ദേഹം ഭാരതത്തിലും വിദേശത്തും വിപ്ലവ പ്രസ്ഥാനത്തിന്റെ പുരോഗതിയെക്കുറിച്ച് പഠിച്ചിരിന്നു.
ജയിൽ തടവുകാരനായിരിക്കുന്ന സമയത്ത് ഭഗത് ധാരാളം പുസ്തകങ്ങൾ വായിക്കുമായിരുന്നു.
കമ്മ്യൂണിസ്റ്റ് മാനിഫെസ്റ്റോ , ദാസ് ക്യാപിറ്റൽ‍‍ , ഫ്രഞ്ച് വിപ്ലവം എന്നിങ്ങനെ കാറൽ മാർക്സിന്റേയും , ഫ്രെഡറിക് ഏംഗൽസിന്റേയും പുസ്തകങ്ങൾ ഉൾപ്പെടെ കുറേയെറെ അദ്ദേഹം വായിച്ചു കൂട്ടിയിരുന്നുവെന്ന് സഹതടവുകാർ ഓർമ്മിക്കുന്നു.
ഞാൻ എന്തുകൊണ്ട് ഒരു നിരീശ്വരവാദിയായി എന്ന വിഷയത്തെക്കുറിച്ച് ഒരു ലഘുലേഖയും ഭഗത് ജയിലിൽ വച്ച് എഴുതിയിരുന്നു.
ഭഗത് സിംഗിനെ കഥാപാത്രമാക്കികൊണ്ട് നിരവധി ചലച്ചിത്രങ്ങളും ടി വി സീരിയലുകളും നിർമ്മിക്കപ്പെട്ടിട്ടുണ്ട്.1954ൽ നിർമ്മിക്കപ്പെട്ട ഷഹീദ്-ഇ-ആസാദ് ഭഗത് സിംഗ് എന്ന ചലച്ചിത്രത്തിൽ പ്രേം അബീദ് ആണ് ഭഗത് സിംഗിന്റെ വേഷം ചെയ്തത്.
തുടർന്ന് ഷഹീദ് ഭഗത് സിംഗ് (1963), ഷഹീദ് (1965), അമർ ഷഹീദ് ഭഗത് സിംഗ്( 1974) എന്നീ ചിത്രങ്ങൾ പുറത്തിറങ്ങി.2002 ൽ സുകുമാർ നായർ സംവിധാനം ചെയ്ത ഷഹീദ്-ഇ-ആസാം, 23 മാർച്ച് 1931: ഷഹീദ്, ദെ ലജന്റ് ഒഫ് ഭഗത് സിംഗ് എന്നിങ്ങനെ മൂന്ന് ചിത്രങ്ങൾ ഇറങ്ങി.
റംഗ് ദേ ബസന്തി,ഷഹീദ് ഉദ്ദം സിംഗ് എന്നീ ചലച്ചിത്രങ്ങളിലും ചന്ദ്രശേഖർ എന്ന ടി വി സീരിയലിലും  ഭഗത് സിംഗ് കഥാപാത്രമായി വരുന്നുണ്ട്.
ഓർമ്മ
ഭഗത് സിംഗിന്റെ ഓർമ്മയ്ക്കായി ഭാരത സർക്കാർ  1968ൽ അദ്ദേഹത്തിന്റെ 61 ആം ജന്മദിനത്തിൽ  20 പൈസയുടെ തപാൽ സ്റ്റാമ്പും 2012 ൽ 5 രുപയുടെ നാണയവും  പുറത്തിറക്കി.
പാകിസ്താനിലെ ഭഗതി സിംഗ് ഫൌണ്ടേഷൻ ഭഗത് സിംഗ് മെമ്മോറിയൽ ഫൌണ്ടേഷൻ എന്നീ സംഘടനകൾ ഭഗത് സിംഗിനെ പാകിസ്താനിലെ വീരപുരുഷനായി പ്രഘ്യാപിക്കുന്നതിന് 2018 ൽ ആവശ്യപ്പെട്ടിരുന്നു.
1907 സെപ്തംബർ 28-ജനനം 1915 ഒന്നാം ലാഹോർ ഗൂഢാലോചനാകേസ്.
1916 ഭഗത് സിംഗ് ഡി.എ.വി.ഹൈസ്കൂളിൽ 1917 കർത്താർസിംഗ് രക്തസാക്ഷി ആകുന്നു.
1919 ജാലിയൻവാലാബാഗ് കൂട്ടക്കൊല 1920 ഭഗത് സിംഗ് നിസ്സഹകരണ പ്രസ്ഥാനത്തിലെ ബാലഭടൻ 1922 ചൌരിചൌരാ സംഭവം.
ഭഗത് സിംഗ് ലാഹോർ നാഷണൽ കോളേജിൽ, സർവ്വകലാശാലാ വിദ്യാഭ്യാസം 1923 ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ രൂപവൽക്കരണം.
ഭഗത് സിംഗ് കാൻപൂരിൽ 1924 ഭഗത് സിംഗ് വിപ്ലവത്തിലേക്ക് ഉപനയിക്കപ്പെടുന്നു.
1925 കാക്കോരി ഗൂഢാലോചന കേസ്സ്.
1926 നൌ ജവാൻ ഭാരത് സഭ.
ഭഗത് സിംഗ് അറസ്റ്റിൽ.
1927 രാം പ്രസാദ് ബിസ്മിലും കൂട്ടരും തൂക്കിലേറുന്നു.
1928 ദില്ലി സമ്മേളനം 1929 ലാഹോർ അസ്സംബ്ലിയിൽ ബോംബേറ്.
രണ്ടാം ലാഹോർ ഗൂഢാലോചന കേസ്സ്.
ജയിൽ നിരാഹാര സമരം.
1930 വധശിക്ഷ വിധിക്കപ്പെടുന്നു.
പ്രിവികൌൺസിലിൽ അപ്പീൽ.
1931 ആസാദ് രക്തസാക്ഷിയാകുന്നു.
ഗന്ധി-ഇർവ്വിൻ കരാർ.
1931 മാർച്ച് 23-ഭഗത് സിംഗും സഖാക്കളും രക്തസാക്ഷികളായി.
സ്രോതസ്സുകൾ {{ cite book }} : Unknown parameter | coauthors= ignored ( | author= suggested) ( help ) അവലംബങ്ങൾ
ഭഗം ഇംഗ്ലീഷ് വിലാസം https://ml.wikipedia.org/wiki/Vulva മനുഷ്യ ഭഗം ലാറ്റിൻ from Middle Latin volva or vulva , probably from Latin volvere ' ഗ്രെയുടെ subject #270 1264 ശുദ്ധരക്തധമനി Internal pudendal artery ധമനി Internal pudendal veins നാഡി Pudendal nerve ലസിക Superficial inguinal lymph nodes ഭ്രൂണശാസ്ത്രം Genital tubercle , Urogenital folds കണ്ണികൾ ഭഗം
സ്ത്രീകളുടെ ബാഹ്യ ജനിതക അവയവമാണ് ഭഗം (ഇംഗ്ലീഷ്: vulva ).
സാധാരണ ഭാഷണത്തിൽ സ്ത്രീ ലൈംഗികാവയവത്തെ പൂർണമായും സൂചിപ്പിക്കാൻ ഉപയോഗിക്കുന്നുവെങ്കിലും ശാസ്ത്രീയമായി ഈ പദം സ്ത്രീകളുടെ ബാഹ്യ ലൈംഗികഭാഗങ്ങളെ മാത്രം സൂചിപ്പിക്കുന്നു.
ആന്തരഭാഗം യോനി എന്നറിയപ്പെടുന്നു.
കൃസരി , മൂത്രനാളി , യോനി എന്നിവയിലേക്ക് തുറക്കുന്ന ഭഗോഷ്ടം ഈ ഭാഗത്ത്‌ സ്ഥിതി ചെയ്യുന്നു.
ഹോർമോൺ പ്രവർത്തനങ്ങളുടെ ഫലമായി കൗമാരത്തോടെ ഭഗപ്രദേശം അല്പം കൊഴുപ്പടിഞ്ഞു രോമാവൃതമായി കാണപ്പെടുന്നു.
ഭഗചര്മത്തിലെ ഉരസൽ ഒഴിവാക്കാനും തന്മൂലം അണുബാധ തടയുവാനും ഫിറമോണുകളെ ശേഖരിച്ചു വയ്ക്കുവാനും പൊടിയും മറ്റും ഉള്ളിലേക്ക് കടക്കാതിരിക്കാനും ഗുഹ്യരോമം സഹായിക്കുന്നു.
ഭാഷാശാസ്ത്രം നിരുക്തം
ഭഗം ചിത്രശാല Rupestrian depictions of vulvae, paleolithic Stylised vulva stone, paleolithic .
Sheela Na Gig , grotesque figurative sculpture with exaggeration of vulva.
Attic red-figure lid .
Three female organs and a winged phallus.
പുറത്തേക്കുള്ള കണ്ണികൾ Vulvas എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Vulva symbols എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) 'V' is for vulva, not just vagina by Harriet Lerner discussing common misuse of the word "vagina" Vulvar hygiene and Urinary Tract Infections by Heather Corinna (illustrations; no explicit photos)
ഫലകം:Muscles of perineum ഫലകം:Muscles of abdomen ഇവയും കാണുക യോനി ഗർഭാശയം
ഭഗദത്തൻ ഇംഗ്ലീഷ് വിലാസം https://ml.wikipedia.org/wiki/Bhagadattan ബേലൂരിലെ ശിലാശില്പം -- കുരുക്ഷേത്രയുദ്ധം 12ആം ദിവസം: ഭഗദത്തനോട് എതിരിടുന്ന ഭീമസേനൻ
പ്രാഗ്ജ്യോതിഷത്തിലെ രാജാവായ നരകാസുരന്റെ പുത്രനാണ് ഭഗദത്തൻ .
നരകാസുരനെ വധിച്ചത് ഭഗവാൻ ശ്രീകൃഷ്ണനായിരുന്നു .
ഭഗദത്തനെ കുരുക്ഷേത്രയുദ്ധത്തിൽ അർജ്ജുനനാണ് വധിച്ചത്.
ഭഗദത്തൻ ആനപ്പുറത്തേറിയാണ് പാണ്ഡവരോട് യുദ്ധം ചെയ്തത്.
കുരുക്ഷേത്രയുദ്ധത്തിലെ ഭഗദത്തന്റെ ആനയെ മഹാഭാരതത്തിൽ വ്യാസൻ ഉപമിക്കുന്നത് അഷ്ടദിക്ഗജങ്ങളിലെ ഒരാനയായ സുപ്രതികനോടാണ് .
മഹാഭാരതത്തിൽ ദ്രോണപർവ്വത്തിൽ ഭഗദത്തനെക്കുറിച്ച് വിവരിക്കുന്നുണ്ട്.
കുരുക്ഷേത്രയുദ്ധത്തിൽ പ്രാഗ്ജ്യോതിഷവും പങ്കെടുത്തിരുന്നു.
അന്നത്തെ രാജാവായിരുന്ന ഭഗദത്തൻ കൗരവപക്ഷത്തു ചേർന്നാണ് യുദ്ധം ചെയ്തത്.
വാർദ്ധക്യം ഉണ്ടായിരുന്നെങ്കിലും തന്റെ ആനപ്പുറത്തേറി പന്ത്രണ്ടു ദിവസം പാണ്ഡവരോടു യുദ്ധം ചെയ്തു നിരവധി സൈനികരെ കൊന്നൊടുക്കി.
പന്ത്രണ്ടാം ദിവസത്തെ യുദ്ധത്തിൽ ഭഗദത്തൻ ഭീമസേനനോട് യുദ്ധം ചെയ്തു.
പ്രായാധിക്യത്താൽ കാഴ്ചശക്തി കുറവായിരുന്ന ഭഗദത്തൻ ഭീമനോട് അതിധീരമായിതന്നെ ഏറ്റുമുട്ടി.
(യുദ്ധ സമയത്ത് ഭീമസേനനു 71 വയസ്സ് ഉണ്ടായിരുന്നു അതിലും വളരെയേറെയായിരുന്നു ഭഗദത്തന്റെ പ്രായം).
ഭഗദത്തന്റെ കൊലയാന ഒരവസരത്തിൽ ഭീമനെ എടുത്ത് മേല്പോട്ട് എറിഞ്ഞു; ഭീമൻ താഴേക്ക് പതിക്കുമ്പോൾ കൊമ്പിൽ കോർത്ത് കൊല്ലാനായി കൊമ്പുകൾ മുകളിലോട്ടാക്കി നിർത്തി.
ആ സമയത്ത് അർജ്ജുനൻ അവിടെ എത്തുകയും തന്റെ ഒരു അമ്പിനാൽ ആനയുടെ ശിരസ്സും, മേല്പോട്ടാക്കി നിർത്തിയിരുന്ന വാലും, ഭഗദത്തന്റെ ശിരസ്സു മുറിച്ച് കടന്നുപോയി.
രക്ഷപെട്ട ഭീമൻ വന്നുവീണത് ചത്തുവീണ ആനയുടെ മുകളിലാണ്.
അവലംബം ↑ ശ്രീമദ് മഹാഭാഗവതം, ഗദ്യപരിഭാഷ -- തേമ്പാട്ട് ശങ്കരൻ നായർ -- ISBN 978-81-8264-912 മാതൃഭൂമി പബ്ലീഷർ, കോഴിക്കോട് ↑ മഹാഭാരതം -- ഡോ.പി.എസ്.നായർ -- ISBN 81-85315-01-9 വിദ്യാരംഭം പ്രസിദ്ധീകരണം, ആലപ്പുഴ ↑ ↑ അനുബന്ധം : മഹാഭാരതം -- ഡോ.പി.എസ്.നായർ -- ISBN 81-85315-01-9 വിദ്യാരംഭം പ്രസിദ്ധീകരണം, ആലപ്പുഴ
ഭക്ഷ്യജന്യ രോഗങ്ങൾ ഇംഗ്ലീഷ് വിലാസം https://ml.wikipedia.org/wiki/Foodborne_illness ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
വിഷവസ്തുക്കളോ, ഉപദ്രവകാരികളായ പരാദങ്ങളൊ, രോഗാണുക്കളൊ അടങ്ങിയ ഭക്ഷണം കഴിക്കുന്നതു മൂലമുണ്ടാകുന്ന രോഗങ്ങളാണ് ഭക്ഷ്യജന്യ രോഗങ്ങൾ .
ഇവ  പൊതുവെ, ഭക്ഷ്യ വിഷബാധ എന്നും അറിയപ്പെടുന്നു.
ഭഗത് മാനുവൽ ഇംഗ്ലീഷ് വിലാസം https://ml.wikipedia.org/wiki/Bhagat_Manuval
മലയാള ചലച്ചിത്ര അഭിനേതാവാണ് ഭഗത് മാനുവൽ; ഇംഗ്ലീഷ്:Bhagath Manuel(ജനനം:26 നവംബർ 1986) 2010-ൽ പുറത്തിറങ്ങിയ മലർവാടി ആർട്ട്സ് ക്ലബ് എന്ന സിനിമയിലൂടെ മലയാളത്തിൽ സജീവമായ ഭഗത് സഹനടനായിട്ടാണ് ഏറെയും അഭിനയിച്ചിട്ടുള്ളത്.
എറണാകുളം ജില്ലയിലെ മൂവാറ്റുപുഴ താലൂക്കിൽ ബിസിനസുകാരനായ ബേബി മാനുവലിൻ്റെയും ഷീലയുടേയും മകനായി 1986 നവംബർ 26ന് ജനിച്ചു.
ആനിക്കാട് സെൻറ് സെബാസ്റ്റ്യൻ സ്കൂൾ, ലിറ്റിൽ ഫ്ലവർ സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ ഭഗത് എച്ച്. എം. ട്രെയിനിംഗ് കോളേജിൽ നിന്ന് ബിരുദം നേടി.
2009-ൽ ലണ്ടനിൽ എം.ബി.എ പഠിച്ച് കൊണ്ടിരിക്കുമ്പോൾ നാട്ടിലെത്തിയ ഭഗത് വിനീത് ശ്രീനിവാസൻ സംവിധാനം ചെയ്ത മലർവാടി ആർട്ട്സ് ക്ലബ് എന്ന സിനിമയുടെ ഓഡീഷനിൽ പങ്കെടുത്ത് തിരഞ്ഞെടുക്കപ്പെടുകയും ആ സിനിമയിലൂടെ നടനായി മാറുകയുമായിരുന്നു.
ആദ്യ സിനിമയായി 2010-ൽ റിലീസായ മലർവാടിയിലെ പുരുഷു എന്ന കഥാപാത്രത്തിലൂടെ ശ്രദ്ധേയനായി.
2011-ൽ വനിതയുടെ മികച്ച പുതുമുഖ നടനുള്ള അവാർഡ് ഭഗത് മാനുവലിന് ലഭിച്ചു.
2012-ൽ ഡാലിയയെ വിവാഹം ചെയ്തെങ്കിലും പിന്നീട് വിവാഹമോചിതനായ ഭഗത് 
2019-ൽ ഷെലിൻ ജേക്കബിനെ വിവാഹം ചെയ്തു.
സ്റ്റീവ്, ജോവാൻ എന്നിവരാണ് മക്കൾ അഭിനയിച്ച സിനിമകൾ മലർവാടി ആർട്ട്സ് ക്ലബ് 2010 ദി മെട്രോ 2010 ഡോക്ടർ ലവ് 2011 ഉസ്താദ് ഹോട്ടൽ 2012 മാസ്റ്റേഴ്സ് 2012 പേരിനൊരു മകൻ 2012 തട്ടത്തിൻ മറയത്ത് 2012 എൻട്രി 2013 ഹൗസ്ഫുൾ 2013 മണിബാക്ക് പോളിസി 2013 ഹാങ് ഓവർ 2013 ഡേ നൈറ്റ് ഗെയിം 2013 മോനായി അങ്ങനെ ആണായി 2014 ആശാ ബ്ലാക്ക് 2014 ആക്ച്വലി 2014 അട് 2015 സർ സി.പി. 2015 എ.ടി.എം. 2015 നെല്ലിക്ക 2015 ഒരു വടക്കൻ സെൽഫി 2015 ക്രാന്തി 2015 ധനയാത്ര 2016 ദൂരം 2016 ശ്യാം 2016 പോപ്പ് കോൺ 2016 സൂം 2016 ക്ലിൻറ് 2017 സൺഡേ ഹോളിഡേ 2017 ഗൂഢാലോചന 2017 ഫുക്രി 2017 വിശ്വ വിഖ്യാതരായ പയ്യൻമാർ 2017 അട് 2 2017 ബിരിയാണി കിസ 2017 ഒറ്റയ്ക്കൊരു കാമുകൻ 2018 സുഖമാണോ ദാവീദേ 2018 മിസ്റ്റർ മിസിസ് റൗഡി 2018 കിണർ 2018 ഉയരെ 2019 ഇസാക്കിൻ്റെ ഇതിഹാസം 2019 സത്യം പറഞ്ഞാൽ വിശ്വസിക്കുമൊ 2019 വികൃതി 2019 തങ്കഭസ്മക്കുറിയിട്ട തമ്പുരാട്ടി 2019 നിങ്ങൾ ക്യാമറ നിരീക്ഷണത്തിലാണ് 2019 ആട് 3 2019 ചങ്ങായി 2020 വെള്ളാരം കുന്നിലെ വെള്ളിമീനുകൾ 2020 സാജൻ ബേക്കറി 2021 അവലംബം
ഭക്ഷ്യശാസ്ത്രം ഇംഗ്ലീഷ് വിലാസം https://ml.wikipedia.org/wiki/Food_science ഒരു ഫുഡ് സയൻസ് ലബോറട്ടറി ഫുഡ് സയൻസ് ലബോറട്ടറിയിലെ മെഷിനറികൾ ഓസ്‌ട്രേലിയയിൽ ജോലി ചെയ്യുന്ന ഭക്ഷ്യ ശാസ്ത്രജ്ഞർ
ഭക്ഷണത്തിന്റെ അടിസ്ഥാനവും പ്രായോഗികവുമായ ശാസ്ത്രമാണ് ഫുഡ് സയൻസ് അല്ലെങ്കിൽ ഭക്ഷ്യശാസ്ത്രം .
ഭക്ഷ്യ സുരക്ഷയുടെയും ഭക്ഷ്യ സംസ്കരണത്തിന്റെയും ശാസ്ത്രീയ വശങ്ങൾ ഉൾക്കൊള്ളുന്ന ഇതിന്റെ വ്യാപ്തി കാർഷിക ശാസ്ത്രവും പോഷകാഹാര ശാസ്ത്രവുമായി ഓവർലാപ്പ് ചെയ്യുന്നു.
ഫുഡ് സയൻസ് ഒന്നിലധികം ശാസ്ത്രശാഖകളെ ഒരുമിച്ച് കൊണ്ടുവരുന്നു.
രസതന്ത്രം , ഭൗതികശാസ്ത്രം , ശരീരശാസ്ത്രം , മൈക്രോബയോളജി , ബയോകെമിസ്ട്രി തുടങ്ങിയ മേഖലകളിൽ നിന്നുള്ള ആശയങ്ങൾ ഇത് ഉൾക്കൊള്ളുന്നു.
ഉദാഹരണത്തിന്, കെമിക്കൽ എഞ്ചിനീയറിംഗിൽ നിന്നുള്ള ആശയങ്ങൾ ഭക്ഷ്യ സാങ്കേതികവിദ്യയിൽ ഉൾക്കൊള്ളുന്നു.
ഭക്ഷ്യ ശാസ്ത്രജ്ഞരുടെ പ്രവർത്തനങ്ങളിൽ പുതിയ ഭക്ഷ്യ ഉൽപന്നങ്ങളുടെ വികസനം, ഈ ഭക്ഷണങ്ങൾ ഉൽപ്പാദിപ്പിക്കുന്നതിനുള്ള പ്രക്രിയകളുടെ രൂപകൽപ്പന, പാക്കേജിംഗ് മെറ്റീരിയലുകളുടെ തിരഞ്ഞെടുപ്പ്, ഷെൽഫ്-ലൈഫ് പഠനങ്ങൾ, സർവേ പാനലുകൾ അല്ലെങ്കിൽ സാധ്യതയുള്ള ഉപഭോക്താക്കളെ ഉപയോഗിച്ച് ഉൽപ്പന്നങ്ങളുടെ സെൻസറി വിലയിരുത്തൽ, അതുപോലെ മൈക്രോബയോളജിക്കൽ, കെമിക്കൽ ടെസ്റ്റിംഗ് എന്നിവ ഉൾപ്പെടുന്നു.
ഭക്ഷ്യ ഉൽപന്നങ്ങളുടെ ഉൽപാദനവും അതിന്റെ ഗുണങ്ങളുമായി നേരിട്ട് ബന്ധപ്പെട്ടിരിക്കുന്ന കൂടുതൽ അടിസ്ഥാന പ്രതിഭാസങ്ങൾ ഭക്ഷ്യ ശാസ്ത്രജ്ഞർ പഠിച്ചേക്കാം.
ഇൻസ്റ്റിറ്റ്യൂട്ട് ഓഫ് ഫുഡ് ടെക്നോളജിസ്റ്റ്സ് ഫുഡ് സയൻസിനെ നിർവചിക്കുന്നത് "ഭക്ഷണത്തിന്റെ സ്വഭാവം, ഡിറ്റിരിയറേഷൻ്റെ കാരണങ്ങൾ, ഭക്ഷ്യ സംസ്കരണത്തിന്റെ അടിസ്ഥാന തത്വങ്ങൾ, ഉപഭോഗത്തിനായുള്ള ഭക്ഷണങ്ങളുടെ മെച്ചപ്പെടുത്തൽ എന്നിവ പഠിക്കാൻ എഞ്ചിനീയറിംഗ്, ബയോളജിക്കൽ , ഫിസിക്കൽ സയൻസുകൾ ഉപയോഗിക്കുന്ന ഒരു ശാസ്ത്ര ശാഖ" എന്നാണ്.
ഫുഡ് സയൻസ് എന്ന പാഠപുസ്തകം ഭക്ഷ്യശാസ്ത്രത്തെ ലളിതമായി നിർവചിക്കുന്നത് "ഭക്ഷണങ്ങളുടെ ഭൗതികവും രാസപരവും ബയോകെമിക്കൽ സ്വഭാവവും ഭക്ഷ്യ സംസ്കരണ തത്വങ്ങളും പഠിക്കുന്നതിനുള്ള അടിസ്ഥാന ശാസ്ത്രത്തിന്റെയും എഞ്ചിനീയറിംഗിന്റെയും പ്രയോഗം" എന്നാണ്.
ഭക്ഷ്യ ശാസ്ത്രത്തിലെ ചില ഉപവിഭാഗങ്ങൾ താഴെ വിവരിച്ചിരിക്കുന്നു.
ഭക്ഷ്യ രസതന്ത്രം
ഫുഡ് കെമിസ്ട്രി എന്നത് ഭക്ഷണത്തിന്റെ ജൈവശാസ്ത്രപരവും അല്ലാത്തതുമായ ഘടകങ്ങളുടെ രാസപ്രക്രിയകളെയും പ്രതിപ്രവർത്തനങ്ങളെയും കുറിച്ചുള്ള പഠനമാണ്.
ജൈവ പദാർത്ഥങ്ങളിൽ മാംസം , കോഴി, ചീര , ബിയർ , പാൽ തുടങ്ങിയ ഇനങ്ങൾ ഉൾപ്പെടുന്നു.
കാർബോഹൈഡ്രേറ്റ് , ലിപിഡുകൾ , പ്രോട്ടീൻ തുടങ്ങിയ പ്രധാന ഘടകങ്ങളിൽ ഇത് ബയോകെമിസ്ട്രിക്ക് സമാനമാണ്, എന്നാൽ അതിൽ വെള്ളം, വിറ്റാമിനുകൾ , ധാതുക്കൾ, എൻസൈമുകൾ , ഭക്ഷ്യ അഡിറ്റീവുകൾ, സുഗന്ധങ്ങൾ, നിറങ്ങൾ തുടങ്ങിയ മേഖലകളും ഉൾപ്പെടുന്നു.
ഈ മേഖല ചില ഭക്ഷ്യസംസ്‌കരണ സാങ്കേതിക വിദ്യകൾക്ക് കീഴിൽ ഉൽപ്പന്നങ്ങൾ എങ്ങനെ മാറുന്നു എന്നതും അവയെ മെച്ചപ്പെടുത്തുന്നതിനോ തടയുന്നതിനോ ഉള്ള മാർഗ്ഗങ്ങളും ഉൾക്കൊള്ളുന്നു.
ഫുഡ് ഫിസിക്കൽ കെമിസ്ട്രി
ഫുഡ് ഫിസിക്കൽ കെമിസ്ട്രി എന്നത് ഭക്ഷണ സംവിധാനങ്ങളിൽ പ്രയോഗിക്കുന്ന ഭൗതികവും രാസപരവുമായ തത്വങ്ങളുടെ അടിസ്ഥാനത്തിൽ ഭക്ഷണത്തിലെ ഭൗതികവും രാസപരവുമായ ഇടപെടലുകളെക്കുറിച്ചുള്ള പഠനമാണ്.
ഇതിൽ ഭക്ഷണങ്ങളുടെ പഠനത്തിനും വിശകലനത്തിനുമുള്ള ഫിസിക്കോകെമിക്കൽ ടെക്നിക്കുകളുടെയും ഉപകരണങ്ങളുടെയും പ്രയോഗവും പഠിക്കുന്നു.
ഫുഡ് എഞ്ചിനീയറിംഗ് ജർമ്മനിയിലെ ഒരു പിസ്സ ഫാക്ടറി, ഫുഡ് എഞ്ചിനീയറിംഗിന്റെ ഉദാഹരണം
ഫുഡ് എഞ്ചിനീയറിംഗ് എന്നത് ഭക്ഷണം നിർമ്മിക്കാൻ ഉപയോഗിക്കുന്ന വ്യാവസായിക പ്രക്രിയയാണ്.
ഫുഡ് മൈക്രോബയോളജി ലാത്വിയ യൂണിവേഴ്സിറ്റി ഓഫ് ലൈഫ് സയൻസസ് ആൻഡ് ടെക്നോളജീസിലെ ഫാക്കൽറ്റി ഓഫ് ഫുഡ് ടെക്നോളജിയിലെ ഫുഡ് മൈക്രോബയോളജി ലബോറട്ടറി.
ഭക്ഷണം കേടാകുന്നതിന് കാരണമാകുന്ന സൂക്ഷ്മാണുക്കളെക്കുറിച്ചുള്ള പഠനം ഉൾപ്പെടെ, ഭക്ഷണത്തിൽ വസിക്കുന്നതോ സൃഷ്ടിക്കുന്നതോ മലിനമാക്കുന്നതോ ആയ സൂക്ഷ്മാണുക്കളെക്കുറിച്ചുള്ള പഠനമാണ് ഫുഡ് മൈക്രോബയോളജി.
എന്നിരുന്നാലും, പ്രോബയോട്ടിക്സ് പോലെയുള്ള "നല്ല" ബാക്ടീരിയകൾ ഭക്ഷ്യ ശാസ്ത്രത്തിൽ കൂടുതൽ പ്രാധാന്യമർഹിക്കുന്നു.
കൂടാതെ, ചീസ് , തൈര് , ബ്രെഡ് , ബിയർ , വൈൻ , മറ്റ് പുളിപ്പിച്ച ഭക്ഷണങ്ങൾ തുടങ്ങിയ ഭക്ഷണങ്ങളുടെ ഉത്പാദനത്തിന് സൂക്ഷ്മാണുക്കൾ അത്യന്താപേക്ഷിതമാണ്.
ഭക്ഷ്യ സാങ്കേതികവിദ്യ
ഫുഡ് ടെക്നോളജി എന്നത് സാങ്കേതിക വശങ്ങളാണ്.
ഭക്ഷ്യ സാങ്കേതികവിദ്യയെക്കുറിച്ചുള്ള ആദ്യകാല ശാസ്ത്രീയ ഗവേഷണം ഭക്ഷ്യ സംരക്ഷണത്തിൽ ശ്രദ്ധ കേന്ദ്രീകരിച്ചു.
1810-ൽ നിക്കോളാസ് അപ്പെർട്ടിന്റെ കാനിംഗ് പ്രക്രിയയുടെ  വികസനം ഒരു നിർണായക സംഭവമായിരുന്നു.
ഈ പ്രക്രിയയെ അന്ന് കാനിംഗ് എന്ന് വിളിച്ചിരുന്നില്ല, കൂടാതെ തന്റെ പ്രക്രിയ ഏത് തത്വത്തിലാണ് പ്രവർത്തിക്കുന്നതെന്ന് അപ്പർട്ടിന് ശരിക്കും അറിയില്ലായിരുന്നു, പക്ഷേ കാനിംഗ് ഭക്ഷ്യ സംരക്ഷണ സാങ്കേതികതകളിൽ വലിയ സ്വാധീനം ചെലുത്തിയിട്ടുണ്ട്.
ഫുഡോമിക്സ്
2009-ൽ, "ഉപഭോക്താവിന്റെ ക്ഷേമം, ആരോഗ്യം, അറിവ് എന്നിവ മെച്ചപ്പെടുത്തുന്നതിനായി നൂതന- ഓമിക്‌സ് സാങ്കേതികവിദ്യകളുടെ പ്രയോഗത്തിലൂടെയും സംയോജനത്തിലൂടെയും ഫുഡ് ആൻഡ് ന്യൂട്രീഷൻ ഡൊമെയ്‌നുകളെ പഠിക്കുന്ന ഒരു മേഖല" എന്നാണ് ഫുഡോമിക്‌സ് നിർവചിക്കപ്പെട്ടത്.
ഫുഡ് കെമിസ്ട്രി, ബയോളജിക്കൽ സയൻസസ്, ഡാറ്റാ അനാലിസിസ് എന്നിവയുടെ സംയോജനമാണ് ഫുഡോമിക്‌സിന് വേണ്ടത്.
ഭക്ഷ്യ ശാസ്ത്രത്തിന്റെയും പോഷകാഹാരത്തിന്റെയും ഒരു മേഖലയിലെ ശാസ്ത്രജ്ഞരെ ഡാറ്റയിലേക്ക് മികച്ച ആക്‌സസ് നേടുന്നതിന് ഫുഡോമിക്സ് വളരെയധികം സഹായിക്കുന്നു, ഇത് മനുഷ്യന്റെ ആരോഗ്യത്തിൽ ഭക്ഷണത്തിന്റെ ഫലങ്ങൾ വിശകലനം ചെയ്യാൻ ഉപയോഗിക്കുന്നു.
സാങ്കേതികവിദ്യയുടെയും ഭക്ഷണത്തിന്റെയും വികസനത്തെക്കുറിച്ചും പ്രയോഗത്തെക്കുറിച്ചും നന്നായി മനസ്സിലാക്കുന്നതിനുള്ള മറ്റൊരു ചുവടുവയ്പ്പാണിതെന്ന് വിശ്വസിക്കപ്പെടുന്നു.
മാത്രമല്ല, പോഷകാഹാരം, ജീൻ, ഓമിക്സ് എന്നിവയുടെ പഠനത്തിന്റെ സംയോജനമായ ന്യൂട്രിജെനോമിക്സ് ഉൾപ്പെടെയുള്ള മറ്റ് ഓമിക്സ് ഉപവിഭാഗങ്ങളിലേക്ക് ഫുഡൊമിക്സ് പഠനം നയിക്കുന്നു.
മോളികുലർ ഗ്യാസ്ട്രോണമി
പാചകത്തിൽ സംഭവിക്കുന്ന ഘടകങ്ങളുടെ ഭൗതികവും രാസപരവുമായ പരിവർത്തനങ്ങൾ അന്വേഷിക്കാൻ ശ്രമിക്കുന്ന ഭക്ഷ്യ ശാസ്ത്രത്തിന്റെ ഒരു ഉപവിഭാഗമാണ് മോളിക്യുലർ ഗ്യാസ്ട്രോണമി.
അതിന്റെ പ്രോഗ്രാമിൽ മൂന്ന് ഘടകങ്ങൾ ഉൾപ്പെടുന്നു, കാരണം പാചകത്തിന് സാമൂഹികവും കലാപരവും സാങ്കേതികവുമായ മൂന്ന് ഘടകങ്ങൾ ഉണ്ട്.
ഗുണനിലവാര നിയന്ത്രണം ഗുണനിലവാര നിയന്ത്രണം നടത്തുന്ന ഒരു ടെക്നീഷ്യൻ
ഗുണനിലവാര നിയന്ത്രണത്തിൽ ഭക്ഷണത്തിലൂടെ പകരുന്ന രോഗങ്ങളുടെ കാരണങ്ങൾ, പ്രതിരോധം, ആശയവിനിമയം എന്നിവ ഉൾപ്പെടുന്നു.
പാക്കേജിംഗിൽ നിന്ന് ഉൽപ്പന്നത്തിന്റെ ഭൗതിക സവിശേഷതകൾ വരെ ഉപഭോക്താവിന് അവർ പ്രതീക്ഷിക്കുന്നത് ലഭിക്കുന്നുണ്ടെന്ന് ഉറപ്പാക്കാൻ ഉൽപ്പന്നം സവിശേഷതകൾ പാലിക്കുന്നുണ്ടെന്ന് ഗുണനിലവാര നിയന്ത്രണം ഉറപ്പാക്കുന്നു.
സെൻസറി അനാലിസിസ്
ഉപഭോക്താവിന്റെ ഇന്ദ്രിയങ്ങൾ ഭക്ഷണം എങ്ങനെ കാണുന്നു എന്നതിനെക്കുറിച്ചുള്ള പഠനമാണ് സെൻസറി അനാലിസിസ്.
ഫുഡ് സയൻസിലെ കരിയർ
ഫുഡ് സയൻസിൽ കരിയറിലേക്ക് നയിക്കുന്ന ഏറ്റവും സാധാരണമായ അഞ്ച് കോളേജ് ബിരുദങ്ങൾ ഇവയാണ്: ഫുഡ് സയൻസ്/ടെക്‌നോളജി (66%), ബയോളജിക്കൽ സയൻസ് (12%), ബിസിനസ്/മാർക്കറ്റിംഗ് (10%), പോഷകാഹാരം (9%), കെമിസ്ട്രി (8%).
ഭക്ഷ്യ ശാസ്ത്രജ്ഞർക്ക് ലഭ്യമായ കരിയറുകളിൽ ഇവ ഉൾപ്പെടുന്നു: ഫുഡ് ടെക്നോളജിസ്റ്റ്, റിസർച്ച് ആൻഡ് ഡെവലപ്മെന്റ് (ആർ ഡി), ഗുണനിലവാര നിയന്ത്രണം, ഫ്ലേവർ കെമിസ്ട്രി, ലബോറട്ടറി ഡയറക്ടർ, ഫുഡ് അനലിറ്റിക്കൽ കെമിസ്റ്റ്, ടെക്നിക്കൽ സെയിൽസ്.
ഭക്ഷ്യ ശാസ്ത്രജ്ഞർക്കുള്ള ഏറ്റവും സാധാരണമായ അഞ്ച് സ്ഥാനങ്ങൾ ഇവയാണ്: ഭക്ഷ്യ ശാസ്ത്രജ്ഞൻ/സാങ്കേതിക വിദഗ്ധൻ (19%), പ്രൊഡക്റ്റ് ഡെവലപ്പർ (12%), ഗുണനിലവാര ഉറപ്പ്/നിയന്ത്രണ ഡയറക്ടർ (8%), മറ്റ് ഗവേഷണ-വികസന/ശാസ്ത്ര/സാങ്കേതിക (7%), ഗവേഷണ ഡയറക്ടർ (5%).
രാജ്യം അനുസരിച്ച് ഓസ്ട്രേലിയ
ഓസ്‌ട്രേലിയയിലെ ശാസ്ത്ര ഗവേഷണത്തിനുള്ള ഫെഡറൽ ഗവൺമെന്റ് ഏജൻസിയാണ് കോമൺവെൽത്ത് സയന്റിഫിക് ആൻഡ് ഇൻഡസ്ട്രിയൽ റിസർച്ച് ഓർഗനൈസേഷൻ (CSIRO).
CSIRO ഓസ്‌ട്രേലിയയിലുടനീളം 50-ലധികം സൈറ്റുകളും ഫ്രാൻസിലെയും മെക്‌സിക്കോയിലെയും ബയോളജിക്കൽ കൺട്രോൾ റിസർച്ച് സ്റ്റേഷനുകളും പരിപാലിക്കുന്നു.
ഇതിന് ഏകദേശം 6,500 ജീവനക്കാരുണ്ട്.
ദക്ഷിണ കൊറിയ
കൊറിയൻ സൊസൈറ്റി ഓഫ് ഫുഡ് സയൻസ് ആൻഡ് ടെക്നോളജി, അല്ലെങ്കിൽ KoSFoST, ഫുഡ് സയൻസിന്റെ ദക്ഷിണ കൊറിയയിലെ ആദ്യത്തെ സൊസൈറ്റിയാണെന്ന് അവകാശപ്പെടുന്നു.
യുണൈറ്റഡ് സ്‌റ്റേറ്റ്‌സിൽ, ലാൻഡ് ഗ്രാന്റ് യൂണിവേഴ്‌സിറ്റികളിലാണ് ഭക്ഷ്യ ശാസ്ത്രം സാധാരണയായി പഠിക്കുന്നത്.
രാജ്യത്തെ മുൻനിര ഭക്ഷ്യ ശാസ്ത്രജ്ഞരിൽ ചിലർ ലാൻഡ് ഗ്രാന്റ് സർവ്വകലാശാലകളിലെ രസതന്ത്ര പ്രോഗ്രാമുകളിൽ പങ്കെടുത്ത സ്ത്രീകളായിരുന്നു.
എന്നിരുന്നാലും 19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ തുടക്കത്തിലും രസതന്ത്ര വ്യവസായത്തിലെ ലിംഗവിവേചനം സ്ത്രീകളുടെ പരമ്പരാഗത ജോലി സാധ്യതകൾ തടഞ്ഞു, അവർ ഹോം ഇക്കണോമിക്‌സ് ഡിപ്പാർട്ട്‌മെന്റുകളിൽ ഇൻസ്ട്രക്ടർമാരായി ബദൽ ജോലി കണ്ടെത്തി, നിരവധി ആധുനിക ഭക്ഷ്യ ശാസ്ത്ര പ്രോഗ്രാമുകളുടെ അടിത്തറ ആരംഭിക്കാൻ ഇത് ഒരു അടിത്തറയായി ഉപയോഗിച്ചു.
ഇന്റർനാഷണൽ യൂണിയൻ ഓഫ് ഫുഡ് സയൻസ് ആൻഡ് ടെക്‌നോളജിയുടെ (IUFoST) യുഎസ് അംഗ സംഘടനയായ ഇല്ലിനോയിയിലെ ചിക്കാഗോ ആസ്ഥാനമായി പ്രവർത്തിക്കുന്ന ഇൻസ്റ്റിറ്റ്യൂട്ട് ഓഫ് ഫുഡ് ടെക്‌നോളജിസ്റ്റ് (IFT) ആണ് ഫുഡ് സയൻസും ഫുഡ് ടെക്‌നോളജിയും സംബന്ധിച്ച പ്രധാന യുഎസ് ഓർഗനൈസേഷൻ.
ഇതും കാണുക Technologyx28px കവാടം: Food Aseptic processing Dietary supplement Food fortification Food grading Food rheology Food storage Foodpairing Ingredient-flavor network Nutraceutical Space food പ്രസിദ്ധീകരണങ്ങൾ പുസ്തകങ്ങൾ
ഫുഡ് സയൻസ് ഒരു അക്കാദമിക് വിഷയമാണ്, അതിനാൽ മിക്ക ഫുഡ് സയൻസ് പുസ്തകങ്ങളും പാഠപുസ്തകങ്ങളാണ്.
ജേണലുകൾ Chemical Senses Food and Bioprocess Technology Food Chemistry Food Research International Food Quality and Preference Journal of Dairy Science Journal of Food Science Journal of Sensory Studies Journal of Texture Studies LWT – Food Science and Technology Trends in Food Science Technology കുറിപ്പുകളും റഫറൻസുകളും കൂടുതൽ വായനയ്ക്ക് വനുച, ജെനീവീവ് (ഫെബ്രുവരി 24, 2009).
"രണ്ട് ഹാപ്പി ക്ലാംസ്: ഫുഡ് സയൻസ് കെട്ടിപ്പടുത്ത സൗഹൃദം" .
എംഐടി ടെക്നോളജി അവലോകനം .
പുറംകണ്ണികൾ Food science എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Food science ഓപ്പൺ ഡയറക്റ്ററി പ്രൊജക്റ്റിൽ Learn about Food Science
ബോർൻഡ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Bournda_National_Park
ഓസ്ട്രേലിയയിലെ ന്യൂ സൗത്ത് വെയിൽസിലെ ഒരു ദേശീയോദ്യാനമാണ് ബോർൻഡ ദേശീയോദ്യാനം .
2,655 ഹെക്റ്റർ പ്രദേശത്തായി വ്യാപിച്ചിരിക്കുന്ന ഈ ദേശീയോദ്യാനത്തെ പരിപാലിക്കുന്നത് എൻ. എസ്. ഡബ്ല്യൂ.
നാഷനൽ പാർക്ക്സ് ആന്റ് വൈൽഡ്ലൈഫ് സർവ്വീസാണ്.
1992 ഏപ്രിൽ 24 നാണ് ഇത് സ്ഥാപിതമായത്.
ഉല്ലദുല്ല മുതൽ മെരിൻബുല വരെയുള്ള പ്രധാനപ്പെട്ട പക്ഷിസങ്കേതത്തിന്റെ ഭാഗമാണിത്.
സ്വിഫ്റ്റ് തത്തകൾ മൂലമുള്ള ഇതിന്റെ പ്രാധാന്യം ബേർഡ്ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
ബോർഷ്ട് ഇംഗ്ലീഷ് വിലാസം https://ml.wikipedia.org/wiki/Borscht
കിഴക്കൻ യൂറോപ്പിലും വടക്കൻ ഏഷ്യയിലും സാധാരണയായി കാണപ്പെടുന്ന പുളിപ്പുരസമുള്ള ഒരു സൂപ്പ് ആണ് ബോർഷ്ട്.
( English: / ˈ b ɔːr ʃ , ˈ b ɔːr ʃ t / ⓘ ) ഇംഗ്ലീഷിൽ, "ബോർഷ്ട്" എന്ന പദം ഉക്രേനിയൻ ഉത്ഭവമായ സൂപ്പിന്റെ വകഭേദവുമായി ബന്ധപ്പെട്ടിരിക്കുന്നു.
ബീറ്റ്റൂട്ട് ഒരു പ്രധാന ചേരുവയായി ഉപയോഗിച്ചാണ് ഇത് നിർമ്മിക്കുന്നത്.
ഇത് വിഭവത്തിന് ചുവന്ന നിറം നൽകുന്നു.
എന്നിരുന്നാലും, ബീറ്റ്റൂട്ട് ഇല്ലാതെ തന്നെ പുളി-രുചിയുള്ള സൂപ്പുകൾക്ക് ഇതേ പേര് തന്നെ ഉപയോഗിക്കുന്നു.
അതായത് സോറെൽ അടിസ്ഥാനമാക്കിയുള്ള ഗ്രീൻ ബോർഷ്ട് , റൈ അടിസ്ഥാനമാക്കിയുള്ള വൈറ്റ് ബോർഷ്ട് , കാബേജ് ബോർഷ്ട് .
നനഞ്ഞ പുൽമേടുകളിൽ വളരുന്ന ഒരു സസ്യമായ കോമൺ ഹോഗ്‌വീഡിന്റെ (ഹെരാക്ലിയം സ്‌പോണ്ടിലിയം) അച്ചാറിട്ട കാണ്ഡം , ഇലകൾ , അംബെൽ പൂങ്കുലകൾ എന്നിവയിൽ നിന്ന് പാകം ചെയ്ത ഒരു പുരാതന സൂപ്പിൽ നിന്നാണ് ബോർഷ്ട് ഉത്ഭവിച്ചത്.
ഈ വിഭവത്തിന് സ്ലാവിക് പേര് നൽകപ്പെട്ടു.
കാലക്രമേണ, ഇത് വൈവിധ്യമാർന്ന എരിവുള്ള സൂപ്പുകളായി പരിണമിച്ചു.
അവയിൽ ബീറ്റ്റൂട്ട് അടിസ്ഥാനമാക്കിയുള്ള ചുവന്ന ബോർഷ്ട് ഏറ്റവും ജനപ്രിയമായി.
ഇറച്ചി അല്ലെങ്കിൽ എല്ലുകളുടെ സൂപ്പും വഴറ്റിയ പച്ചക്കറികളുമായി സംയോജിപ്പിച്ചാണ് ഇത് സാധാരണ ഉണ്ടാക്കുന്നത്.
അതുപോലെ ബീറ്റ്റൂട്ട് കൂടാതെ സാധാരണയായി കാബേജ് , കാരറ്റ് , ഉള്ളി , ഉരുളക്കിഴങ്ങ് , തക്കാളി എന്നിവയും ഇതിന്റെ ചേരുവകളിൽ ഉൾപ്പെടുന്നു.
പാചകക്കുറിപ്പിനെ ആശ്രയിച്ച്, ബോർഷ്ട്ൽ മാംസമോ മത്സ്യമോ ഉൾപ്പെടാം, അല്ലെങ്കിൽ പൂർണ്ണമായും പച്ചക്കറികൾ മാത്രമാവാം.
ഇത് ചൂടോടുകൂടിയോ തണുത്തിട്ടോ ഉപയോഗിക്കാവുന്നതാണ്.
ഇത് ഹൃദ്യമായ ഒരു കലം ഭക്ഷണം മുതൽ വ്യക്തമായ ചാറുള്ള സൂപ്പ് അല്ലെങ്കിൽ തെളിഞ്ഞ പാനീയം വരെയാകാം.
ഇത് പലപ്പോഴും സ്മെറ്റാന അല്ലെങ്കിൽ അല്‌പം പുളിച്ച വെണ്ണ, നന്നായി വേവിച്ച മുട്ട അല്ലെങ്കിൽ ഉരുളക്കിഴങ്ങ് എന്നിവ ഉപയോഗിച്ച് വിളമ്പുന്നു.
ഉസ്ക അല്ലെങ്കിൽ പമ്പുഷ്കയും പോലുള്ള ധാരാളം സൈഡ് വിഭവങ്ങളും അലങ്കരിച്ച സൂപ്പിനൊടൊപ്പം വിളമ്പാൻ കഴിയുന്നതാണ്.
കിഴക്കൻ യൂറോപ്പിലും മുൻ റഷ്യൻ സാമ്രാജ്യത്തിലുടനീളവും കൂടാതെ കുടിയേറ്റത്തിലൂടെ മറ്റ് ഭൂഖണ്ഡങ്ങളിലേക്കും വടക്കേ അമേരിക്കയിലും ഇതിന്റെ ജനപ്രീതി വ്യാപിച്ചു.
യൂറോപ്പിൽ നിന്ന് ആദ്യമായി അവിടെയെത്തിയ ഗ്രൂപ്പുകളായ യഹൂദരുമായോ മെന്നോനൈറ്റുമായോ ബോർഷ്ട് ബന്ധപ്പെട്ടിരിക്കുന്നു.
കിഴക്കൻ ഓർത്തഡോക്സ് , ഗ്രീക്ക് കത്തോലിക്കാ, റോമൻ കത്തോലിക്ക , ജൂത മത പാരമ്പര്യങ്ങൾ എന്നിവയ്ക്കുള്ളിലെ ആചാരപരമായ ഭക്ഷണത്തിന്റെ ഭാഗമായി സ്വന്തം ദേശീയ വിഭവമായി പല വംശീയ വിഭാഗങ്ങളും പ്രാദേശികമായി ബോർഷ്ട് അവകാശപ്പെടുന്നു.
പദോല്പത്തി കട്ടിയുള്ള റഷ്യൻ ബോർഷ്ടിന്റെ ട്യൂറിൻ
കിഴക്കൻ സ്ലാവിക് ഭാഷകളായ ഉക്രേനിയൻ അല്ലെങ്കിൽ റഷ്യൻ പോലുള്ള борщ (borshch), സാധാരണ വാക്കിൽ നിന്നാണ് ഈ പേര് ഉത്ഭവിച്ചത്.
മറ്റ് സ്ലാവിക് ഭാഷകളിലെ കോഗ്നേറ്റുകൾക്കൊപ്പം , ഇത് പ്രോട്ടോ-സ്ലാവിക് * *bŭrščǐ 'ഹോഗ്‌വീഡ്' ൽ നിന്നും ആത്യന്തികമായി പ്രോട്ടോ-ഇന്തോ-യൂറോപ്യൻ പദങ്ങൾ *bhr̥sti- *bhares-/bhores- 'പോയിന്റ്, സ്റ്റബിൾ' എന്നിവയിൽ നിന്നാണ് വരുന്നത്.
സാധാരണ ഹോഗ്‌വീഡ് (ഹെരാക്ലിയം സ്പോണ്ടിലിയം) സൂപ്പിന്റെ പ്രധാന ചേരുവയാണെങ്കിലും ഇതിനെ മാറ്റി മറ്റ് പച്ചക്കറികൾ ഉപയോഗിക്കുന്നതിനുമുമ്പ്, പ്രത്യേകിച്ച് ഉക്രേനിയൻ പതിപ്പിൽ പ്രധാന ചേരുവ ബീറ്റ്റൂട്ട് ആണ്.
എന്നിരുന്നാലും, ബോർഷ്, അല്ലെങ്കിൽ ബോർഷ്ട് എന്ന ഇംഗ്ലീഷ് പദവും യിദ്ദിഷ് באָרשט (ബോർഷ്) എന്നതിൽ നിന്നാണ് വന്നത്.
കാരണം ഈ വിഭവം വടക്കേ അമേരിക്കയിൽ ആദ്യമായി ജനപ്രിയമാക്കിയത് കിഴക്കൻ യൂറോപ്പിൽ നിന്നുള്ള യിദ്ദിഷ്ഭാഷ സംസാരിക്കുന്ന അഷ്‌കെനാസി ജൂതന്മാരാണ് .
റഷ്യയിലെ "борщ", "ബോർഷ്ട് " എന്നിവയുടെ ആദ്യ ഡോക്യുമെന്റേഷൻ പതിനാറാം നൂറ്റാണ്ടിലെ റഷ്യൻ പുസ്തകമായ ഡൊമോസ്ട്രോയിയിൽ കാണാം - റഷ്യൻ വരേണ്യവർഗങ്ങൾക്കുള്ള ഉപദേശങ്ങളുടെ പുസ്തകം, ഭക്ഷണം എങ്ങനെ പാചകം ചെയ്യാമെന്നും ഇത് പട്ടികപ്പെടുത്തുന്നു.
ചേരുവകളും തയ്യാറാക്കലും
സാധാരണ ഉക്രേനിയൻ ബോർഷ്റ്റ് പരമ്പരാഗതമായി മാംസം അല്ലെങ്കിൽ ബോൺ സ്റ്റോക്ക്, വഴറ്റിയ പച്ചക്കറികൾ, ബീറ്റ്റൂട്ട് പുളിപ്പ് (അതായത്, പുളിപ്പിച്ച ബീറ്റ്റൂട്ട് ജ്യൂസ്) എന്നിവയിൽ നിന്നാണ് നിർമ്മിക്കുന്നത്.